OpenLLM-France/wikimedia huggingface dataset:
# El Com es fa de l'APT/Com batre's amb els errors
## Errors comuns

Els errors sempre existiran, la majoria dels quals són provocats per usuaris que no paren atenció. La següent és una llista d'alguns dels errors més comuns i com tractar amb aquests.
Si rebeu un missatge semblant al següent quan intenteu executar apt-get install paquet...
us heu oblidat d'executar apt-get update després del vostre últim canvi al fitxer /etc/apt/sources.list.
Si l'error mostrat és com aquest:
quan escolliu qualsevol altre mètode per a apt-get diferent a source, és que no disposeu dels permisos d'usuari root, el qual ve a indicar, que l'esteu executant com a un usuari normal.
Hi ha un error similar a l'anterior que passa quan executeu dues còpies de apt-get alhora o quan intenteu executar apt-get mentres un procés dpkg està actiu. L'únic mètode que es pot emprar simultàniament amb els altres és source.
Si una instal·lació peta a la meitat del procés i us trobeu que ja no és possible instal·lar o eliminar paquets, intenteu executar aquests dos comandaments:
I després proveu-ho una altra vegada. Podria ser necessari executar el segon comandament més d'una vegada. Aquest és una important lliçó per aquells aventurers que usen "unstable".
Si rebeu l'error "E: Dynamic MMap ran out of room" a l'executar apt-get update, afegiu la següent línia a /etc/apt/apt.conf:

## A on puc trobar ajuda?

Si esteu plagat de dubtes, consulteu la extensa documentació disponible per al sistema d'empaquetament de Debian. L'opció --help i les pàgines del manual poden ser-vos de gran ajuda, així com la documentació inclosa en els directoris /usr/share/doc, com per exemple /usr/share/doc/apt.
Si aquesta documentació no aconsegueix apaivagar les vostres pors, intenteu cercar la resposta per les llistes de correu de Debian. Podeu trobar més informació quant a les llistes específiques per a usuaris en el lloc web de Debian: http://www.debian.org.
Recordeu que aquestes llistes i recursos tan sols les han d'emprar els usuaris de Debian; els usuaris d'altres sistemes trobaran un millor suport des dels recursos comunitaris de les seves pròpies distribucions.
* Crèdits de la versió original - Projecte de documentació de Debian
* APT HOWTO
* 1.8.5 - Juliol de 2003
* Gustavo Noronha Silva kov@debian.org
* Traduït per: Antoni Bella Perez bella5 AT teleline DOT es
* Revisat per: Orestes Mas orestes AT tsc.upc DOT es
# El Com es fa de l'APT

El Viquillibre "El Com es fa de l'APT" pretén proveir a l'usuari d'una bona comprensió sobre la funcionalitat de l'eina per a gestionar els paquets de Debian, APT (Advanced Packaging Tool). El seu objectiu és el de facilitar la vida als nous usuaris de Debian i el de servir d'ajuda als que volen tenir un coneixement més profund sobre l'administració d'aquest sistema. Fou creada per al projecte Debian per ajudar a millorar el suport disponible per als usuaris d'aquesta distribució.

## Continguts

* Introducció.
* Configuració bàsica.
* Tracte amb els paquets.
* Ajudants de molta utilitat.
* Obtenir informació quant als paquets.
* Treballar amb els paquets font.
* Com batre's amb els errors.
* Quines distribucions tenen suport per a APT?.
* Crèdits.
* Noves versions d'aquest tutorial.

## Fonts i fitxa tècnica del Viquillibre

* Projecte de documentació de Debian
* L'original de la primera versió d'aquest document es troba al Projecte de documentació de Debian: APT HOWTO.
* Vegeu també la pàgina de crèdits original.
* Nota de Copyright
* Copyright © 2001, 2002 Gustavo Noronha Silva
* Aquest manual està llicenciat sota els termes de la FDL de GNU (Free Documentation License "Llicència de documentació lliure"). Ha estat escrit amb l'esperança de que siga d'utilitat per a la comunitat però ve sense cap garantia, useu-lo sota el vostre propi risc.
* Crèdits de la versió original
* APT HOWTO
* 1.8.5 - Juliol de 2003
* Gustavo Noronha Silva kov@debian.org
* Traduït per: Antoni Bella Perez bella5 AT teleline DOT es
* Revisat per: Orestes Mas orestes AT tsc.upc DOT es
# Llibre de cuina/Receptes/Codonyat
## Ingredients

* 1 kg de sucre.
* 1 kg de codonys pelats i nets.

## Preparació

Peleu els codonys i feu-los bullir amb el sucre durant unes dues hores.
En acabat, disposeu-ho tot en una carmanyola o en el recipient pensat per a guardar-lo. Espereu que es refredi per a menjar-lo.
# Llibre de cuina/Receptes/Coca maurada dels raiers de Nargó
### Ingredients

* 10 ous.
* 1 l. de llet.
* 1 kg. de pasta de pa (pasta mare).
* 1 kg. de sucre.
* Llard.
* Matafaluga.
* Sal.
* Anís.
* 1/2 l. d'aigua.

### Preparació

Aquesta coca, típica de Coll de Nargó, era mol adequada perquè se l'enduguéssin els raiers quan navegaven. La seva consistència atapeïda la feia molt duradora i alimentava de valent. La seva preparació no té altre complicació que barrejar els ingredients i treballar ben bé la pasta. El veritable secret d'aquest dolç és que no cal deixar la pasta a reposar abans de formar les coques i ficar-les al forn.
# Llibre de cuina/Receptes/Coca amb pinyons
### Ingredients

* 400 grs. de farina.
* 400 grs. de sucre.
* 1 gotet d’oli.
* 1 gotet d’anís.
* 1 gotet de llet.
* 4 ous.
* la ratlladura d’una llimona.
* 1 cullerada petita de llevat en pols (serveix el de sobre).
* 100 grs. de pinyons.

### Preparació

Posem al got de la batedora els rovells de l’ou, la farina, el sucre, l’anís, l’oli i la llet. Ho batem tot bé fins que quedi ben barrejat i una pasta sense grumolls. A continuació afegim la pell de la llimona i el llevat, ho tornem a barrejar tot bé i afegim, poc a poc, les clares dels ous a punt de neu. Untem un motlle rodó amb una mica de mantega, i posem la massa i ho deixem tot al forn a temperatura suau. Passats uns 5 minuts, i sense treure el motlle del forn, afegim els pinyons ben repartits per tota la massa. La deixem al forn fins que quedi ben rossa (un 30 minuts aproximadament). Quan ja estigui, hi afegim una mica de sucre pel damunt, encenem la funció grill del nostre forn i ho deixem una mica perquè és cremi lleugerament el sucre. Un cop freda ja la podrem menjar.
# Llibre de cuina/Receptes/Coca de Sant Joan

La coca de Sant Joan és un postre típic de la cuina catalana. Tradicionalment es menja durant la revetlla de Sant Joan acompanyada amb cava.

## Ingredients

* 500g de farina
* 75g de mantega
* 2 ous sencers
* 120g de sucre
* 35g de llevat de forner
* 120mL de llet
* Sal
* 3 cullerades soperes d'anís dolç (45mL)
* 2 cullerades soperes d'aigua de tarongina (30mL)
* Canyella
* Llavors de vainilla natural
* Pell de taronja i de llimona
Per a decorar
* Fruita confitada (uns 150g)
** Cireres confitades
** Rodanxes de taronja confitada
** Meló confitat
* 50g de pinyons
* 60g de sucre
* 1 ou

## Estris necessaris

* 2 bols
* Paper film o drap humit
* Microones o dues olles per coure al bany maria
* Plata de forn
* Paper de forn
* Forn

## Preparació

Es dissol el llevat en la meitat de la llet (60mL). S'afegeix una mica de farina per fer-ne una massa. Es posa dins un bol tapada amb paper film o un drap humit en un indret càlid (35ºC) perquè pugi. A part es mescla la farina restant amb el sucre i dos pessics de sal. Es fon la mantega al bany maria o al microones. Es mescla la mantega fosa amb la farina. Seguidament, s'hi afegeixen els ous d'un en un, l'anís, l'aigua de tarongina, la canyella, les pells de taronja i llimona (sense la part blanca, que li donaria a la massa un toc amarg) i la vainilla.
Un cop la primera massa hagi doblat el seu volum inicial, es mescla amb l'altre massa i es posa a llevar de nou de la mateixa manera que l'anterior. Quan hagi doblat el seu volum es treu del bol i es posa a la plata del forn, ja coberta amb el paper vegetal. Si es mulla primer la massa no s'enganxarà tant a les mans. S'estén la massa sobre la plata deixant un gruix uniforme i es deixa pujar un altre cop. Es bat l'ou reservat per decorar i es pinta la massa, és aconsellable pintar-la amb els dits, ja que la massa és molt tova. S'empolsega amb la meitat de sucre i es decora clavant la fruita i els pinyons (és preferible remullar-los per hidratar-los perquè no quedin secs amb la cocció).
Es cou al forn prescalfat a 175ºC entre 15 i 20 minuts. Per comprovar si està fet cal clavar un ganivet al mig de la coca i comprovar que surt sense massa crua enganxada. Un cop cuita es deixa refredar sobre una reixeta (la mateixa del forn) separada de la taula per evitar que s'humitegi. Un cop freda es pinta amb una mica d'aigua i s'empolsega amb la resta de sucre.

## Vegeu també

* Coca de Sant Blai
* Tortell de Reis

## Referències

Lienas Toro, David; Losantos, Cristina. I ara què mengem?. Primera edició (en català). Barcelona: La Galera, 2007. ISBN 9788424625481.
# Llibre de cuina/Receptes/Coca de rabassó
### Ingredients

* Pasta de pa.
* Oli o mantega.

### Preparació

Per fer un senzill postre de Nadal aplaneu la pasta del pa ben planeta i poseu una mica d'oli i mantega pel damunt. Posseu-la al forn.
# Llibre de cuina/Receptes/Coca de sagí

Plantilla:Infotaula Coca La coca de sagí és una coca dolça de Mallorca que empra el sagí (llard o greix animal) i pren la forma d'una coqueta que hom pot emmotlar de diverses maneres segons el gust.

## Recepta

Per a elaborar les coca de Sagí cal que disposeu dels ingredients següents:
* 800 grams de sucre
* 800 grams de sagí
* 1 pell de llimona ratllada
* 7 rovells d’ou
* 2 ous sencers

## Preparació

S'enfarina la que entri, i també s'hi posa de vegades un grapat de farina d’ametlla. Es barreja el sucre amb el sagí, i s'hi incorpora la pell de la llimona ratllada i els ous, preferiblement d’un en un. Es lliga tota la massa i s'hi afegeix la farina a poc a poc, fins a aconseguir una pasta amb prou consistència per aplanar damunt del pedrís. Llavors es deixa la massa d’uns 2 centímetres de gruix i, amb l'ajuda de motllos de diferents formes (cors, estrelles, triangles, ...), se'n extrauen les coquetes. Se les posa en una llauna, i se les pinta amb clara d’ou ensucrada, per després coure-les al forn fins que estiguin daurades.

## Referències

* ↑ Eliana Thibaut i Comalada, Les Coques Catalanes, Proa, Barcelona 1995 ISBN 84-8256-131-6.
Plantilla:Cuina catalana Plantilla:Esborrany de gastronomia
# Llibre de cuina/Receptes/Coca de vidre

La coca de vidre és una coca fina i cruixent, coberta d'una capa de sucre anisat llisa i brillant. És molt típica a Barcelona.

## Ingredients

* 500 g de farina de força
* 75 ml de llet
* 50 g de saïm o mantega
* 4 grapats de sucre per tirar-hi per sobre
* 1 sobre de llevat de flequer
* 1 got de licor d'anís
* 1 grapat de pinyons o d'ametlles tallades a làmines o bastonets
* 1 cullerada de sal
* 1 cullerada sopera de sucre per a la massa
* 1 culleradeta d'oli d'oliva

## Preparació

Feu un volcà amb la farina i aboqueu-hi al mig la sal, el sucre, la farina dissolta en la llet, l'oli i dos dits de licor d'anís. Mescleu portant la farina de l'exterior cap el centre, i després amasseu fins que quedi una massa homogènia i que no es trenqui quan l'estireu. Deixeu-la llevar uns deu minuts i dividiu-la en quatre parts iguals. Amasseu cada part per separat, feu-ne boles i deixeu-les llevar un quart d'hora més. Estireu cadascuna primer com un corró i després aplanant-lo fins que quedi ben fina. Tradicionalment se li dona una forma estreta, de no més d'uns 15 cm d'ample, i allargada, d'almenys uns dos pams. Pinteu-les amb una mica d'oli d'oliva i decoreu-les amb uns quants pinyons. Deixeu-les reposar deu minuts més. Cobriu-les completament amb sucre en pols normal, no del fi, i pressioneu una mica amb les mans esteses per a enganxar bé el sucre i els pinyons. Coeu-les al forn preescalfat a uns 225ºC durant deu minuts, o fins que estiguin rosses. Al moment de treure-les del forn, de seguida i encara calentes, tireu a sobre de cadascuna d'elles anís, fins a mullar completament el sucre. Deixeu-ho refredar, i la capa d'anís i el sucre s'enduriran formant el vernís característic.

## Variants

* Podeu fer-les més grans o més petites, o posar més o menys pinyons, al vostre gust.
* Hi podeu afegir xocolata desfeta al damunt.
# Llibre de cuina/Receptes/Coca de Sant Blai

Plantilla:Infotaula Coca
Les coques de sant Blai, o coquetes de Sant Blai, són uns dolços típics d’aquesta festivitat.

## Ingredients

Per a elaborar-los necessitem els ingredients:
* 2 ous
* 200g de sagí
* 250g de sucre
* 2 gasoses (dos paperets blaus i dos de blancs)
* 1 pell de llimona ratllada
* Farina

## Preparació

Batem els ous, i després en un bol els barregem, ben barrejats,amb el sagí, el sucre i els paperets de gasosa. Després afegim la farina que entri (la que admeti la pasta). Finalment incorporem la pell de llimona ratllada. Una vegada estigui tot ben pastat, agafarem bocinets de pasta, els arrodonim amb les mans formant una bola i els posem damunt una llanda de forn. Després aixafem les coquetes amb un marcador, encunyat sobre una creu. Les enfornem a temperatura moderada fins que siguin daurades. Les coquetes han de ser d’uns 5 o 6cm de diàmetre aproximadament.

## Variants

A Amposta, hi ha una altra variant d’aquesta mateixa recepta.

### Ingredients

Necessitarem els ingredients:
* Massapà
* 250g de sucre
* 100g de patata
* Farina d’ametlla
* 2 ous
* Canyella

### Preparació

Batem el rovell dels ous, i després en un bol barregem, el sucre, la patata i el massapà. Després afegim la farina d’ametlla( la que admeti la pasta). Una vegada estigui tot ben pastat, agafarem bocinets de pasta, els arrodonim amb les mans formant una bola i els posem damunt una llanda de forn. Els enfornem a temperatura moderada fins que siguin daurats. Les coquetes, normalment són d’uns 5 o 6cm de diàmetre, de vegades, en presentar-les, es posa una capa fina de canyella sobre les coquetes.
# Llibre de cuina/Receptes/Coca de llardons
### Ingredients

* Llevat del dia abans.
* Farina.
* Pernil.
* Tomàquet.
* Aigua.
* Ou.
* Llardons.
* Arengada

### Preparació

Deixateu el llevat amb una mica d'aigua i una mica de farina, de manera que es dupliqui el volum. L'endema, afegiu-hi la sal i la farina. Deixeu reposar la massa una o dues hores. Tot seguit estireu-la amb una ampolla i guarniu-la amb llardons i la resta d'ingredients. Mentrestant haureu fet escalfar al forn a temperatura ben alta. Fiqueu-les a coure fins que es torrin.
# Guia Ubuntu/Configuració bàsica unity/què fer amb un programa "penjat" amb unity

Amb Ubuntu 11.04, si utilitzeu l'escriptori per defecte Unity, per tancar un programa que no respon cal fe-ho de la següent manera:
Obriu un Terminal Aplicacions - Terminal. Al Terminal escriviu l'ordre Xkill. Tot seguit el punter del ratolí es convertirà en una creu amb la qual podreu fer clic sobre el programa que no respongui per tancar-lo. Aneu amb cura de no utilitzar xkill sobre els fons de l'escriptori o sobre el llançador de programes al lateral esquerre, que us pot provocar bastants problemes.
# Guia Ubuntu/Cóm descarregar la guia Ubuntu PDF

Per descarregar la guia en format PDF o demanar-ne una copia impresa, utilitzeu aquest enllaç:
http://ca.wikibooks.org/wiki/Usuari:Miquel_Adroer/Llibres/Guia_Ubuntu_11.04
L'índex general per totes les versions de les guies:
http://ca.wikibooks.org/wiki/Guia_Ubuntu
# Guia Ubuntu/Eines diagnòstic resposta
## Desactivar eines de diagnòstic de resposta

Existeix un altre pas que podeu fer per a protegir el vostre ordinador d'atacs que vinguin d'internet: desactivar les eines de diagnòstic de resposta. Encara que això comportarà que no podreu fer un ping al vostre ordinador, eina molt útil per a diagnosticar problemes de xarxa. En qualsevol cas, si fos necessari, també podreu activar de nou aquestes eines més endavant. Per a desactivar les eines de diagnòstic de resposta, aneu a Edita – Preferències a la finestra principal del Firestarter, seleccioneu-hi Filtrat ICMP al requadre de l'esquerra, i marqueu l'opció Habilita el filtratge ICMP.
Tot seguit, premeu Accepta i tanqueu el Firestarter.
Des d'aquest moment, tindreu el vostre ordinador una mica més segur.
# Guia Ubuntu/Contrasenya Administrador
## Creació de la contrasenya d'usuari root (administrador)

Tot i que, durant la instaŀlació del sistema, l'Ubuntu (també Kubuntu i derivats d'Ubuntu com Linux Mint) no us demana la introducció de la contrasenya del super-usuari root, heu de saber que l'usuari creat durant la instaŀlació tindrà drets d'administrador. En el cas que vulgueu una contrasenya diferent per l'usuari administrador (al Linux anomenat root), ho podreu fer molt fàcilment.
Per fer-ho obriu un Terminal:
Aplicacions – Accessoris – Terminal per Ubuntu o al Llançador d'aplicacions del Kubuntu Preferits - Terminal, algunes distgribucions "Consola". Amb GNOME podeu prémer la tecla Súper i escriure Terminal per obrir-lo. Al Linux Mint també el podreu localitzar amb la tecla Súper (molts teclats és la de les finestres de Windows), o al llançador d'aplicacions esquerre que apareix al prémer la tecla Super.
Entreu com a root: $ sudo -s
Introduïu la vostra contrasenya.
Executeu: $ sudo passwd
Haureu d'introduir la contrasenya dos cops.
D'aquesta manera, ja tindreu establerta una nova contrasenya per al Super-usuari root.
Si voleu modificar o esborrar arxius de diferents usuaris, sense tenir problemes de restriccions, ho podreu fer com a super-usuari iniciant el navegador Nautilus des del Terminal amb la següent ordre:
$ sudo nautilus (amb Ubuntu)
$ sudo Dolphin (amb Kubuntu)
$ sudo caja (Linux Mint) o sudo nemo, segons la versió.
$ sudo thunar (amb escriptoris Xfce)
* aquesta ordre l'heu d'adaptar segons el navegador de fitxers que utilitzeu. Si no esteu segurs del nom del vostre navegador de fitxers, ho podreu comprovar amb el menú Ajuda - Quant a.
Aquesta opció també només l'hauria d'utilitzar algú que sàpiga el que toca, per exemple, l'administrador del sistema.
# Guia Ubuntu/Convertir .rpm a .deb
## Convertir fitxers .rpm a .deb

Algunes distribucions de GNU/Linux, com per exemple Red-Hat i Mandriva, fan servir paquets .rpm, organitzats de diferent manera als paquets .deb que fan servir Debian i Ubuntu.
Per instal·lar aquests paquets, cal convertir-los al format .deb. Per a fer-ho, teniu disponible l'aplicació alien al Centre de programari de l'Ubuntu.
Ús
Obriu un Terminal: Aplicacions – Accessoris – Terminal i executeu la següent ordre:
$ sudo alien nom_del_paquet.rpm
D'aquesta manera, el programa crea un fitxer amb el nom del paquet, però amb l'extensió .deb, que es podrà instaŀlar tal com explico a Paquets amb extensió .deb.
# Llibre de cuina/Receptes/Préssecs farcits amb carn
### Ingredients

* 8 préssecs frescos, poden ser de conserva.
* 300 grs. de vedella.
* 180 grs. de llard.
* 1 ou cru.
* 2 cullerades grosses plenes de farina.
* 12 ametlles torrades.
* 1 ceba mitjana.
* 1 tros de pa fregit.
* Una mica de sucre.
* 2 tasses d'esmorzar plenes d'oli.
* 1 pastanaga mitjana.
* Aigua.
* Sal.

### Preparació

Guisarem la carn, amb sal, en una cassola al foc amb el llard, la ceba i la pastanaga, ambdues coses pelades i tallades per la meitat. Un cop feta, la picarem finalment a la fusta. Buidarem els préssecs (cal que siguin grossos i grocs) traient-hi el pinyol i els farcirem amb la carn. Arrebossarem la part oberta dels préssecs, i els fregire en l'oli. Colarem el llard en què hem guisat la carn, la posarem en una altra cassola amb els préssecs, afegint-hi una picada feta amb les ametlles torrades i el pa fregit, sal i una mica de sucre. Hi incorporarem un quart de litre d'aigua o de brou a fi que puguin coure bé. La salsa ha de quedar espesseïda.
# Llibre de cuina/Receptes/Puré d'albergínia

* Tipus: aperitiu, tapa, acompanyament
* Nutrients:
* Temps aproximat: 45 min de cocció + 10 min preparació
* Dificultat: Fàcil

## Ingredients

* 2 Albergínies
* 3 cullerades de tahina (pasta de sèsam)
* 1 cullerada d'oli d'oliva
* 1 cullerada de suc de llimona
* 1 cullerada de pimentó
* 1 dent d'All
* comuna Sal

## Preparació

* Escaliveu les albergíes: unteu-les amb una mica d'oli, emboliqueu-les amb paper d'alumini i coueu-les al forn pre-escalfat durant entre 45 i 60 minuts.
* Deixeu-les refredar una mica.
* Traieu amb cura la pell.
* Barregeu la polpa amb la pasta de sèsam, el suc de llimona i l'all trinxat.
* Xafeu una mica la barreja amb l'ajut d'una forquilla, o si voleu en un morter. No val la pena usar la batedora perquè a mà es fa molt ràpidament i la textura és molt millor que amb la batedora.
* Distribueu-la en un plat fondo. Cobriu-la amb una mica de pimentó dolç, i si voleu una mica de picant, i decoreu dibuixant unes anelles amb un raig fi d'oli d'oliva.

## Variants

Podeu decorar-la amb uns quants pinyons, si voleu, una mica enrossits uns segons en una paella sense oli. O amb el mateix all picat, o una mica de julivert o fins i tot de menta. Les quantitats se solen fer a ull i poden variar segons els gustos personals de cadascú.
Si no traieu la pell, l'aspecte sera més "rústic" però és igualment bona.
Podeu fer-lo "a la catalana", com el menjava el pintor Salvador Dalí. Es fa de la mateixa manera, però amb els ingredients següents: 1 albergínia, 1 anxova, 1 all, 2 cullerades d'oli d'oliva i unes gotes de suc de llimona. No necessita sal perquè ja la conté l'anxova.
# Llibre de cuina/Receptes/Quallada

La quallada és unes postres típiques del País Basc i de Navarra —que es pot menjar amb sucre, mel o fruits secs.

## Ingredients

* 1 litre de llet fresca (la pasteurització no qualla!) sencera d'ovella o de vaca.
* 18 gotes de quall (en venda a les farmàcies).
* 1 polsim de sal.

## Preparació

Escalfeu la llet amb la sal a foc molt suau durant uns cinc minuts, sense parar de remenar-ho i vigilant sobretot que no bulli gens. Poseu sis gots en una safata i tireu tres gotes de quall al fons de cadascun. Repartiu la llet amb cura als sis gots, sense moure'ls. Deixeu-los refredar primer a temperatura ambient, sense moure'ls. Cobriu-los cadascun amb una mica de paper film transparent o amb paper d'alumini i guardeu la safata a la nevera. Deixeu-los fins que la llet hagi quallat completament.

### Comentaris

Guardeu-les a la nevera fins al moment de menjar-les.

## Referències

* ↑ Información Nutricional: Cuajada. Mujerdeelite.com
* ↑ Tabla de calorías. Cuajada. Dietafitness.com

## Vegeu també

* Pastís de formatge
* Arròs amb llet
* Iogurt
# Llibre de cuina/Receptes/Prinyons sucrers (cascavellicos) secs
### Preparació

El prinyó o cascavellico és una variant més dolça i petita de la pruna. Com les prunes, se solien assecar per conservar-les i es feien servir com a farcit o acompanyament de guisats
# Llibre de cuina/Receptes/Princeses (truita)
### Ingredients

* 6 ous.
* 2 patates mitjanes.
* 1/4 de quilo de salsa de tomàquet.
* 1 cullerada grossa plena d'oli.

### Preparació

Primer farem un puré de patata ben cremós, afegint-hi una mica de mantega i llet. Després batrem tots els ous junts i en una paella petita, anirem fent unes truites primetes i, abans d'enrrotllar-les, hi posarem dues cullerades de puré de patata. Acabarem de donar la volta i hi tirarem pel damunt una mica de salsa de tomàquet. És un plat molt senzill que tan es pot menjar en fred com en calent i que als nens els hi agrada molt.
    Informació facilitada per Montserrat Mauné de Figueres. Segons sembla es tracta d'una recepta molt antiga que ha anat passant de generació en generació. Amb l'aventatge que es tracta d'una plat que la mainada accepta de bon grat.
# Llibre de cuina/Receptes/Puré de patates

* Tipus: puré
* Nutrients: vitamina C, carbohidrats i les mateixes calories que les pomes i taronges
* Temps aproximat: 30 min
* Dificultat: Fàcil

## Ingredients

* 1 kg de patates
* 1 cullerada de mantega o d'oli d'oliva
* 1/2 tassó de llet
* sal
* una mica de nou moscada
* aigua (per bullir les patates)

## Preparació

* Pelar, rentar i bullir les patates.
* Quan estan ben cuites, colar i passar pel passapuré les patates i abocar-les dintre d'una greixonera.
* Un cop capolades afegir-li la nou moscada, la llet i la mantega.
* Posar-ho al foc i remanar els ingredients fins estar ben mesclats. No deixar-ho de fer, perquè s'haurien de cremar.
* Tastar-ho, rectificar de sal i... preparat per acompanyar.